ai4bharat/Pralekha huggingface dataset:
மத்திய அமைச்சரவை
உச்ச நீதிமன்றம் மற்றும் உயர் நீதிமன்றங்களின் நீதிபதிகளுக்கு திருத்தியமைக்கப்பட்ட ஊதியங்கள், பணிக்கொடை, படிகள் மற்றும் ஓய்வூதியத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உச்ச நீதிமன்றம் மற்றும் உயர் நீதிமன்றங்களின் நீதிபதிகளுக்கு திருத்தியமைக்கப்பட்ட ஊதியங்கள், பணிக்கொடை, படிகள் மற்றும் ஓய்வூதியத்துக்கு ஒப்புதல் அளிக்கப்பட்டது. அரசுப் பணியாளர்களுக்கு 7வது மத்திய ஊதியக் குழு பரிந்துரைகள் அமல் செய்யப்பட்டதன் தொடர்ச்சியாக இது திருத்தப்பட்டுள்ளது.
உச்ச நீதிமன்றத் தலைமை நீதிபதி, உச்ச நீதிமன்ற நீதிபதிகள், அனைத்து உயர் நீதிமன்றங்களின் தலைமை நீதிபதிகள் மற்றும் நீதிபதிகளின் சம்பளங்களை வரையறை செய்யக் கூடிய , உச்ச நீதிமன்ற நீதிபதிகள்  சட்டம், 1958 மற்றும் உயர் நீதிமன்ற  சட்டம், 1954 ஆகிய இரு சட்டங்களிலும் தேவையான திருத்தங்களைச் செய்வதற்கு இந்த ஒப்புதல் வழிவகை செய்கிறது.
ஊதியம் மற்றும் படிகள் போன்றவை உயர்த்தப்படுவதால், உச்ச நீதிமன்றத்தின் 31 நீதிபதிகள் , உயர் நீதிமன்றத்தில் 1079 நீதிபதிகள்  பயன்பெறுவார்கள். இதுதவிர ஓய்வுபெற்ற சுமார் 2500 நீதிபதிகளும் ஓய்வூதியம் / பணிக்கொடை உள்ளிட்டவை திருத்தப்படுவதால் பயன்பெறுவார்கள்.
திருத்தப்பட்ட ஊதியங்கள், பணிக்கொடை, ஓய்வூதியம், குடும்ப ஓய்வூதியம் ஆகியவற்றின் 01.01.2016 தேதியில் இருந்து கணக்கிடப்பட்டு நிலுவைத் தொகைகள் ஒரே தவணையில் ஒட்டுமொத்தமாக அளிக்கப்படும்.
பின்னணி :
உச்ச நீதிமன்ற நீதிபதிகளின் ஊதியங்கள், பணிக்கொடை, ஓய்வூதியம், படிகள் போன்றவை உச்ச நீதிமன்ற நீதிபதிகள்  சட்டம், 1958 -ஆல் வரையரை செய்யப்படுகின்றன. உயர் நீதிமன்ற நீதிபதிகளின் ஊதியங்கள், பணிக்கொடை, ஓய்வூதியம், படிகள் போன்றவை உயர் நீதிமன்ற  சட்டம், 1954 என்ற சட்டத்தால் வரையறை செய்யப்படுகிறது. உச்ச நீதிமன்றம் மற்றும் உயர் நீதிமன்றங்களின் நீதிபதிகளுக்கு ஊதியங்கள் / ஓய்வூதியம், பணிக்கொடை, படிகள் போன்றவை எப்போது திருத்தி அமைக்கப்பட்டாலும் இந்தச் சட்டங்களில் திருத்தம் செய்யப்பட வேண்டும். எனவே ஊதியங்கள் மற்றும் படிகளை திருத்தி அமைப்பதற்கு அதிகாரம் அளிக்கும் வகையில், தொடர்புடைய சட்டங்களில் திருத்தங்கள் செய்வதற்காக நாடாளுமன்றத்தின் வரவிருக்கும் கூட்டத் தொடரில் மசோதா தாக்கல் செய்வதற்கு அரசாங்கம் முன்மொழிவு செய்கிறது.
அறிவியல் மற்றும் தொழில்நுட்பத்துறை
விண்வெளியில் கண்டறியப்பட்ட மர்ம ரேடியோ உமிழ்வு வட்டங்கள் சூப்பர்நோவா வெடிப்புகள் அல்லது பெரும் கருந்துளையிலிருந்து வந்திருக்கலாம் என்று கண்டுபிடிப்பு
விண்வெளியில் கண்டறியப்பட்ட வினோத ரேடியோ வளையங்கள் என்று கூறப்படும் மர்ம ரேடியோ உமிழ்வு வளையங்கள் சூப்பர்நோவா வெடிப்புகள் அல்லது பெரும் கருந்துளையிலிருந்து வந்திருக்காலம் என்று புதிய ஆராய்ச்சியில் கண்டுபிடிக்கப்பட்டுள்ளது.
ஆஸ்திரேலியா, தென்னாப்பிரிக்கா, இந்தியா, நெதர்லாந்து ஆகிய நாடுகளைச் சேர்ந்த வானியல் வல்லுநர்கள், ஆற்றல் வாய்ந்த நவீன தொலைநோக்கிகளால் மேற்கொள்ளப்பட்ட ஆராய்ச்சி மூலம் இதனை கண்டுபிடித்துள்ளனர். இந்த வினோத ரேடியோ வளையங்களில் இருந்து வரும் சிக்னல்கள் ரேடியோ தவிர வேற எந்த ஒரு கதிர்வீச்சுகளிலும் தென்படுவதில்லை. இவற்றில் சில வளையங்கள் 1 மில்லியன் ஒளியாண்டுகளுக்கும் மேலான தூரத்தில், நமது பால்வழியைவிட 10 மடங்கு பெரியதாக இருக்கலாம். இந்த சிக்னல்கள் இதுவரை அறியப்பட்ட எந்த வானியற்பியல் நிகழ்வுகளாலும் விளக்க முடியவில்லை என்பதால் இவை மர்ம வளையங்கள் என்று கருதப்படுகிறது.
நைனிடாவில் உள்ள ஆர்யப்பட்டா ஆராய்ச்சி நிறுவனத்தின் விஞ்ஞானி டாக்டர் அமிதேஷ் ஒமர், தனது ஆய்வில் இந்த வளையங்களில் சில, சூரியனை விட 1.4 மடங்கு கனமான பைனரி அமைப்பில்  உள்ள ஒரு வெண் குறு நட்சத்திரத்தின் வெடிப்பால் ஏற்பட்ட வெப்ப அணு சூப்பர்நோவாக்களின் எச்சங்கள் என்பதை நிரூபித்துள்ளார்.
இது குறித்த அமிதேஷ் ஒமர் அவர்கள் எழுதியுள்ள ஆய்வுக் கட்டுரைகளை  https://arxiv.org/abs/2204.08427,  https://arxiv.org/abs/2204.01010 ,  https://arxiv.org/abs/2204.01010 என்ற இணைப்புகளில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884029
குறு சிறு மற்றும் நடுத்தர தொழில் துறை அமைச்சகம்
சுற்றுச்சூழலுக்கு உகந்த, விஷத் தன்மையற்ற, புதுமையான சுவர் வர்ணம்: மத்திய அமைச்சர் திரு நிதின் கட்கரி நாளை அறிமுகப்படுத்துகிறார்
காதி கிராமத் தொழில்கள் ஆணையம் தயாரித்துள்ள புதுமையான வர்ணத்தை மத்திய சாலைப் போக்குவரத்து, நெடுஞ்சாலை, குறு, சிறு, மற்றும் நடுத்தர தொழில்கள் அமைச்சர் திரு நிதின் கட்கரி ஜனவரி 12-ஆம் தேதி  அவரது இல்லத்தில் அறிமுகப்படுத்துகிறார்.
சுற்றுச்சூழலுக்கு உகந்த, விஷத் தன்மையற்ற வகையில் “காதி இயற்கை வர்ணம்” என்று பெயரிடப்பட்டுள்ள சுவர் பூச்சுக்கலவை, பூஞ்சைக்கும், நுண்ணுயிரிக்கும் எதிராக செயல்படும் முதல் வர்ண தயாரிப்பாகும். பசு சாணத்தை அடிப்படைப் பொருளாகக் கொண்டு மணமில்லாமல் தயாரிக்கப்பட்டுள்ள இந்த பூச்சுக்கலவை குறைந்த விலையில் இருப்பதுடன் இந்திய தர நிர்ணய அமைப்பின் சான்றையும் பெற்றுள்ளது. காதி இயற்கை வர்ணம் 2 விதங்களில் கிடைக்கின்றன- டிஸ்டம்பர் வர்ணம், நெகிழி எமல்ஷன் வர்ணம்.
காரீயம், பாதரசம், குரோமியம், ஆர்செனிக், காட்மியம் போன்ற உலோகங்கள் இல்லாத வகையில் இந்த வர்ணம் தயாரிக்கப்பட்டுள்ளது. இதன்மூலம் உள்நாட்டு தயாரிப்பாளர்களுக்கு ஊக்கம் அளிக்கப்படுவதுடன், தொழில்நுட்ப மாற்றத்தின் வாயிலாக நிலையான வேலை வாய்ப்பும் உருவாக்கப்படும். இந்தத் தொழில்நுட்பம், இயற்கை சார்ந்த பொருட்களின் தயாரிப்பில் பசு சாணத்தை முக்கிய பொருளாகப் பயன்படுத்துவதை அதிகரிப்பதுடன், விவசாயிகள், கோ சாலைகளின் வருவாயையும் அதிகரிக்கும். இதன் மூலம் விவசாயிகள்/ கோ சாலையின் ஒரு விலங்கிற்கு ஆண்டிற்கு சுமார் ரூ. 30,000 கூடுதல் வருமானமாக கிடைக்கும் என்று எதிர்பார்க்கப்படுகிறது. பசு சாணத்தின் பயன்பாடு சுற்றுச்சூழலை தூய்மையாக்குவதுடன், வடிகால்களில் ஏற்படும் அடைப்பையும் தடுக்கும்.
மும்பை தேசிய சோதனை மையம், புது தில்லி ஸ்ரீராம் தொழில் ஆராய்ச்சி நிறுவனம், கசியாபாத் தேசிய சோதனை மையம் ஆகிய மூன்று தேசிய ஆய்வகங்களில் காதி இயற்கை டிஸ்டம்பர் மற்றும் எமல்ஷன் வர்ணங்கள் சோதனை செய்யப்பட்டுள்ளன.
காதி இயற்கை எமல்ஷன் வர்ணம் இந்திய தர நிர்ணய அமைப்பின் 15489:2013 சான்றையும், காதி இயற்கை டிஸ்டம்பர் வர்ணம் இந்திய தர நிர்ணய அமைப்பின் 428:2013 சான்றையும் பெற்றுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687583
பிரதமர் அலுவலகம்
ஸ்ரீ விஜய் வல்லப் சுரீஷ்வரின் 150-வது பிறந்தநாள் விழாவில் காணொலி வாயிலாக பிரதமரின் உரை
ஸ்ரீ விஜய் வல்லப் சுரீஷ்வரின் 150-வது பிறந்தநாள் விழாவில் கலந்து கொண்டவர்களுடன் காணொலி செய்தி வாயிலாக பிரதமர் திரு நரேந்திர மோடி இன்று உரையாற்றினார்.
உலகம் முழுவதும் வசிக்கும் ஜெயின் மதம் மீது நம்பிக்கை கொண்டிருப்பவர்களுக்கு பிரதமர் வணக்கம் செலுத்தினார். ஏராளமான துறவிகளின் மத்தியில் கலந்து கொள்வதும், அவர்களது ஆசியைப் பெறுவதும் தமது அதிர்ஷ்டமாக அவர் குறிப்பிட்டார். ஆச்சார்யா ஸ்ரீ விஜய் வல்லப் சுரீஷ்வர் அவர்களின் 150-வது பிறந்தநாள் கொண்டாட்டங்களின் துவக்கத்தை நினைவுகூர்ந்த பிரதமர், அன்னாரது திருவுருவச் சிலையைத் திறந்து வைக்கும் பெருமை தமக்கு கிடைத்தது பற்றி பேசினார். “தொழில்நுட்பத்தின் உதவியுடன் துறவிகளாகிய உங்களது மத்தியில் மீண்டும் ஒருமுறை நான் கலந்து கொண்டிருக்கிறேன்”, என்றார் அவர். ஆச்சார்யா ஸ்ரீ விஜய் வல்லப் சுரீஷ்வர் மகாராஜின் வாழ்க்கை தத்துவமான ஆன்மீக உணர்வோடு மக்களை இணைக்கும் நோக்கத்துடன் ஆச்சார்யா ஸ்ரீ விஜய் வல்லப் சுரீஷ்வர் அவர்களை கௌரவிக்கும் வகையில் நினைவு தபால்தலையும், நாணயமும் இன்று வெளியிடப்பட்டதை பிரதமர் சுட்டிக் காட்டினார்.
உலகில் நிலவும் தற்போதைய புவி அரசியல் சூழ்நிலை குறித்துப் பேசிய பிரதமர், “போர், தீவிரவாதம், தாக்குதல்கள் உள்ளிட்ட நெருக்கடிகளை உலகம் தற்போது சந்தித்து வருவதோடு, இவற்றில் இருந்து விடுபடுவதற்கு ஊக்குவிப்பை எதிர்நோக்குகிறது”, என்று கூறினார். இது போன்ற நிலையில், இந்தியாவின் ஆற்றலுடன் இணைந்த பழங்கால பாரம்பரியங்களும், தத்துவங்களும் தான் உலக நாடுகளுக்கு மிகப்பெரிய நம்பிக்கையாக மாறி வருவதாக அவர் தெரிவித்தார். ஆச்சார்யா ஸ்ரீ விஜய் வல்லப் சுரீஷ்வர் அவர்கள் காட்டிய வழியும், ஜெயின் மதகுருக்களின் போதனைகளும் தான் சர்வதேச சிக்கல்களுக்கு தீர்வாகும் என்று அவர் மேலும் கூறினார்.
கடந்த காலங்களில் ஆச்சார்யாக்கள் உருவாக்கிய சமூக நலன், மனித சேவை, கல்வி மற்றும் பொதுமக்கள் விழிப்புணர்வு போன்ற வளமான பாரம்பரியம் விரிவுபடுத்தப்பட வேண்டும் என்று பிரதமர் வலியுறுத்தினார். “விடுதலையின் அமிர்த காலத்தில் இந்தியாவை வளர்ந்த நாடாக மாற்றுவதை நோக்கி நாம் முன்னேறுகிறோம். இதற்காக நாடு ஐந்து உறுதி மொழிகளை எடுத்துக் கொண்டிருப்பதோடு அவற்றை நிறைவேற்ற துறவிகள் நம்மை வழி நடத்துகின்றனர்”, என்று பிரதமர் தெரிவித்தார். இந்தியாவில் தயாரிக்கப்பட்ட பொருட்களை மட்டுமே அனைவரும் வாங்க வேண்டும் என்று கேட்டுக்கொண்ட அவர், ஆச்சார்யா மகாராஜா அவர்களுக்கு நாம் செலுத்தும் மிகப்பெரிய மரியாதை அதுதான் என்று கூறி தமது உரையை நிறைவு செய்தார்.
பிரதமர் அலுவலகம்
திரு. பிஷ்ணு சரண் சேத்தியின் மறைவுக்கு பிரதமர் இரங்கல் தெரிவித்துள்ளார்
ஒடிசா மாநில பிஜேபி பிரிவு தலைவர் திரு.பிஷ்ணு சரண் சேத்தியின் மறைவுக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் தெரிவித்துள்ளதாவது,
“ஒடிசா மாநிலத்தின் முன்னேற்றத்துக்கு திரு.பிஷ்ணு சரண் சேத்தி சிறப்பான பங்களிப்பை வழங்கினார். கடின உழைப்பின் மூலம் சிறந்த சட்டமன்ற உறுப்பினராக பணியாற்றிய அவர், சமூகத்தின் வளர்ச்சிக்கு பெரிதும் பங்காற்றினார். அவரது மறைவு மிகுந்த வேதனை அளிக்கிறது. அவருடைய குடும்பத்தாருக்கும், ஆதரவாளர்களுக்கும் எனது ஆழ்ந்த அனுதாபங்கள். ஒம் சாந்தி”
ரசாயனம் மற்றும் உரங்கள் அமைச்சகம்
முக்கிய மூலப்பொருட்கள் இடைநிலை மருந்துகள் மற்றும் செயல்மிகு மருத்துவ பொருட்களை உள்நாட்டில் தயாரிப்பதை ஊக்குவிக்க அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் கீழ்கண்ட திட்டங்களுக்கு ஒப்புதல் அளிக்கப்பட்டது:
1) மூன்று மொத்த மருத்துவ பூங்காக்களில் வரும் ஐந்தாண்டுகளில் பொது உட்கட்டமைப்பு வசதிகளுக்காக ரூ 3,000 கோடி மதிப்பில் மொத்த மருத்துவ பூங்கா மேம்படுத்துதல் திட்டம்.
2) முக்கிய மூலப்பொருட்கள் / இடைநிலை மருந்துகள் மற்றும் செயல்மிகு மருத்துவ பொருட்களை அடுத்த எட்டு ஆண்டுகளுக்கு உள்நாட்டிலேயே தயாரிப்பதை ஊக்குவிக்க ரூ 6,940 கோடி மதிப்பில் தயாரிப்புச் சார்ந்த ஊக்கத்தொகை திட்டம்.
(Visitor Counter : 140
பிரதமர் அலுவலகம்
இந்தியா முழுவதிலும் கொண்டாடப்படும் பல்வேறு பண்டிகைகளையொட்டி மக்களுக்கு பிரதமர் வாழ்த்து
பிரதமர் திரு.நரேந்திர மோடி அவர்கள், இந்தியா முழுவதிலும் கொண்டாடப்படும் பல்வேறு பண்டிகைகளையொட்டி மக்களுக்கு வாழ்த்துக்களைத் தெரிவித்தார்.
“मकर संक्रांति के पावन अवसर पर सभी देशवासियों को ढेरों बधाई।
मकर संक्रांति के पावन अवसर पर सभी देशवासियों को ढेरों बधाई। pic.twitter.com/8SLwZat59s
— நரேந்திர மோடி  January 14, 2018
அனைவருக்கும் பொங்கல் நல்வாழ்த்துகள்!
அனைவருக்கும் பொங்கல் நல்வாழ்த்துகள்! pic.twitter.com/701iLPUhaZ
— நரேந்திர மோடி  January 14, 2018
மகா பிஹுவிற்கு சிறப்பான வாழ்த்துகள்
மகா பிஹுவிற்கு சிறப்பான வாழ்த்துகள். pic.twitter.com/feN0XxfksG
— நரேந்திர மோடி  January 14, 2018
மகிழ்ச்சியான மற்றும் ஆசிர்வதிக்கப்பட்ட உத்தராயணம் பெறுவீர்களாக” என பிரதமர் தெரிவித்துள்ளார்.
மகிழ்ச்சியான மற்றும் ஆசிர்வதிக்கப்பட்ட உத்தராயணம் பெறுவீர்களாக” என பிரதமர் தெரிவித்துள்ளார். pic.twitter.com/g7coBoai6E
— நரேந்திர மோடி  January 14, 2018
சுகாதாரம் மற்றும் குடும்ப நலத்துறை அமைச்சகம்
டெங்கு பாதிப்பு அதிகம் உள்ள 9 மாநிலங்கள் மற்றும் யூனியன் பிரதேசங்களுக்கு மருத்துவ நிபுணர் குழுக்கள் செல்ல மத்திய சுகாதாரத்துறை அமைச்சகம் உத்தரவு
டெங்கு பாதிப்பு அதிகம் உள்ள 9 மாநிலங்கள் மற்றும் யூனியன் பிரதேசங்களுக்கு மருத்துவ நிபுணர் குழுக்கள் செல்ல மத்திய சுகாதாரத்துறை அமைச்சகம் உத்தரவிட்டுள்ளது.
ஹரியானா, கேரளா, பஞ்சாப், ராஜஸ்தான், தமிழ்நாடு, உத்தரப்பிரதேசம், உத்தராகண்ட், தில்லி மற்றும் ஜம்மு காஷ்மீர் ஆகிய மாநிலங்களில் டெங்கு பாதிப்பு அதிகம் உள்ளது. தில்லியில் மத்திய சுகாதாரம் மற்றும் குடும்பநலத்துறை அமைச்சர் திரு மன்சுக் மாண்டவியா, கடந்த ஒன்றாம் தேதி நடத்திய ஆலோசனைக் கூட்டத்தின்படி, இந்த மாநிலங்களுக்கு மருத்துவ நிபுணர் குழுக்கள் அனுப்பப்படுகின்றன.
டெங்கு பாதிப்பு அதிகம் உள்ள மாநிலங்கள் மற்றும் யூனியன் பிரதேசங்களுக்கு மத்திய சுகாதாரத்துறை அமைச்சகம் உதவ மத்திய அமைச்சர் திரு மன்சுக் மாண்டவியா உத்தரவிட்டுள்ளார். நாடு முழுவதும் 1,16,991 பேருக்கு டெங்கு பாதிப்பு ஏற்பட்டுள்ளதாக மாநிலங்கள் மற்றும் யூனியன் பிரதேசங்கள் தெரிவித்துள்ளன. அக்டோபர் 31ஆம் தேதி வரை நாட்டின் டெங்கு பாதிப்பில் 86 சதவீதம் 15 மாநிலங்கள் மற்றும் யூனியன் பிரதேசங்களில் நிலவுகின்றன.
இதனால் 9 மாநிலங்கள் மற்றும் யூனியன் பிரதேசங்களுக்கு தேசிய நோய்க் கட்டுப்பாட்டு மையம், தேசிய தொற்று நோய்க் கட்டுப்பாட்டுத் திட்டத்தின் மருத்துவ நிபுணர்கள் செல்ல உத்தரவிடப்பட்டுள்ளது. இந்தக் குழு டெங்கு பாதிப்பு அதிகம் உள்ள மாநிலங்களில் பொது சுகாதார நடவடிக்கைகளை தீவிரமாக அமல் படுத்த உதவுவர்.
தொற்று நோய் நிலவரம், தேவையான மருந்து மற்றும் உபகரணங்களின் நிலவரம், போன்ற தகவல்களை தெரிவிக்கும்படி இந்த நிபுணர் குழு கேட்டுக் கொள்ளப்பட்டுள்ளது. இவர்கள் மாநில சுகாதார அதிகாரிகளுக்கு தேவையான ஆலோசனைகளை வழங்குவர்.
------
(Visitor Counter : 158
நித்தி ஆயோக்
மின்கலம் மாற்ற வரைவுக் கொள்கையை வெளியிட்டு கருத்துக்களை வரவேற்கிறது நிதி ஆயோக்
கிளாஸ்கோவில் நடைபெற்ற சிஓபி-26 உச்சிமாநாட்டின் போது கரியமில உமி்ழ்வு அடர்த்தியை வெகுவாகக் குறைக்க இந்தியா உறுதியளித்தது. 45 சதவீத அளவுக்கு உமிழ்வைக் குறைப்பது, 2030ஆம் ஆண்டு வாக்கில், 500 ஜிகாவாட் புதைபடிமம் இல்லாத எரிசக்தித் திறனை உருவாக்குவது, 2030ஆம் ஆண்டுக்குள் புதுப்பிக்கத்தக்க எரிசக்தியை 50 சதவீதம் அளவுக்கு பயன்படுத்துவது, இறுதியாக 2070-ஆம் ஆண்டில் கரியமில உமிழ்வு இல்லாத நிலையை எட்டுவது ஆகியவை இந்தியா அளித்துள்ள உறுதி மொழிகளாகும். கரியமில வாயு உமிழ்வை அதிக அளவுக்கு அளிக்கும் துறையாக சாலைப்போக்குவரத்துத் துறை உள்ளது. மொத்த உமிழ்வில் மூன்றில் ஒரு பங்கு இந்தத் துறை மூலமே வெளியாகிறது.
போக்குவரத்துத் துறையை கரியமில உமிழ்வு இல்லாத தூய்மையானதாக்க மின்சார வாகனங்களை பயன்படுத்துவது முக்கியமாகும். இந்தியாவின் இந்த உறுதிமொழிகளை நிறைவேற்ற சிறப்பான வழி, மின்சார வாகனங்களைப் பயன்படுத்துவதாகும். எனவே, மின்சார வாகன உற்பத்தியை அதிகரிக்க அரசு திட்டமிட்டுள்ளது. மாநில அரசுகளும், மின்சார வாகன முறையை ஊக்குவிக்க உகந்த கொள்கைகளை உருவாக்கி வருகின்றன.
இருசக்கரம் மற்றும் மூன்று சக்கர வாகனப் பிரிவுகளில், இந்தியாவின் மின்சார வாகன புரட்சி முன்னெடுக்கப்பட்டுள்ளது. இரண்டு சக்கர வாகனங்களின் 70 முதல் 80 சதவீதம் தனியார் வாகனங்களாகும். மூன்று சக்கர வாகனங்கள் நகரங்களில் தொலைதூர பகுதிகளை அடைவதில் முக்கியத்துவம் வகிக்கின்றன.
மின்சார வாகனங்களில், மின்சாரம் குறைந்த மின்கலங்களுக்கு பதிலாக மின்னூக்கம் செய்யப்பட்ட கலங்களை மாற்றும் நடைமுறை குறித்த கொள்கை வகுக்கப்படும் என 2022-23 பட்ஜெட் உரையில் நிதியமைச்சர் அறிவித்திருந்தார். மின்னூக்க நிலையங்களை ஏற்படுத்த நகர்ப்புற பகுதிகளில் போதிய இடவசதி இல்லாததைக் கருத்தில் கொண்டு இந்த மின்கல மாற்ற கொள்கை உருவாக்கப்பட்டுள்ளது. நிதி ஆயோக் இது தொடர்பாக அமைச்சகங்களுக்கு இடையிலான விவாதத்தை மேற்கொண்டு வரைவுக் கொள்கையை உருவாக்கியுள்ளது.
சம்பந்தப்பட்டவர்கள் அளிக்கும் யோசனைகள் மற்றும் கருத்துக்களின் அடிப்படையில், அடுத்த நடவடிக்கை எடுக்கப்படும் என நிதி ஆயோக் அறிவித்துள்ளது. பொதுமக்கள் மற்றும் சம்பந்தப்பட்டவர்கள் பின்வரும் வரைவுக் கொள்கை பற்றி கருத்துக்களைத் தெரிவிக்கலாம்.
https://www.niti.gov.in/sites/default/files/2022-04/20220420_Battery_Swapping_Policy_Draft_0.pdf
சம்பந்தப்பட்டவர்கள் தங்களது கருத்துக்களை 2022 ஜூன் மாதம் 5-ம் தேதிக்குள் தெரிவிக்குமாறு கேட்டுக் கொள்ளப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1818569
-------
(Visitor Counter : 175
பாதுகாப்பு அமைச்சகம்
தற்சார்பு இந்தியா: இந்திய ராணுவத்தின் தகவல் தொடர்பு கட்டமைப்பை வலுப்படுத்த ரூ. 500 கோடி மதிப்பிலான ஒப்பந்தத்தில் பாதுகாப்பு அமைச்சகம் கையெழுத்திட்டது
உள்நாட்டுப் பாதுகாப்புத் தளவாட உற்பத்திக்கு மேலும் ஊக்கமளிக்கும் வகையிலும், தற்சார்பு இந்தியாவின் தொலைநோக்குப் பார்வையை நிறைவேற்றும் வகையில் தனியார் துறைக்கு ஊக்கமளிக்கும் நோக்கில் 1035 எண்ணிக்கையிலான 5/7.5 டன் வானொலி ஒலிபரப்பு தொலைத்தொடர்பு உபகரண பெட்டகங்களை கொள்முதல் செய்தற்காக ஹைதராபாத்தில் உள்ள ஐசிஓஎம்எம் நிறுவனத்துடன் பாதுகாப்பு அமைச்சகம் 2023, ஜூன் 15 அன்று ஒப்பந்தத்தில் கையெழுத்திட்டது. இந்த ஒப்பந்தத்தின் மதிப்பு சுமார் ரூ.500 கோடியாகும். நடப்பு 2023-24-ம் நிதியாண்டில் இருந்து பெட்டகங்களின் விநியோகம் தொடங்கும்.
இது இந்திய ராணுவத்தின் மொபைல் தொலைத் தொடர்பின் நீண்டகால தேவையை நிறைவேற்றும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932615
மத்திய அமைச்சரவை
பிரிக்ஸ் நாடுகள் இடையே சுற்றுசுழல் ஒத்துழைப்பிற்கான புரிந்துணர்வு ஒப்பந்தம்; அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை பிரிக்ஸ் நாடுகள் இடையே சுற்றுச்சுழல் ஒத்துழைப்பிற்கான புரிந்துணர்வு ஒப்பந்தத்திற்கு ஒப்புதல் அளித்துள்ளது. தென்னாப்பிரிக்கா, ஜோகன்னஸ்பர்கில் ஜூலை 2018 – ல் நடைபெற்ற 10வது பிரிக்ஸ் மாநாட்டில் இதற்கான புரிந்துணர்வு கையெழுத்திடப்பட்டது.
இந்தப் புரிந்துணர்வு ஒப்பந்தம், காற்றின் தரம்; நீர்; பல்லுயிர்பெருக்கம்; பருவநிலை மாற்றம்; கழிவு மேலாண்மை; 2030 –ம் ஆண்டுக்கான நீடித்த வளர்ச்சி மற்றும் அதற்கான இலக்குகள் அமலாக்கம்; மற்றும் பங்கேற்பாளர்கள் ஒப்புக்கொண்ட பிற ஒத்துழைப்புகள் ஆகிய துறைகளில் கவனம் செலுத்தும்.
இந்த ஒப்பந்தம், பிரிக்ஸ் நாடுகளுக்கு இடையே சுற்றுசுழல் பாதுகாப்பு மற்றும் இயற்கை வளங்கள் மேலாண்மையை அமைப்பதை உறுதி செய்கிறது.
அதிகரித்து வரும் சுற்றுச்சுழல் பிரச்சனைகள், குறிப்பிட்ட நாடுகளுக்கு மட்டுமின்றி ஒட்டுமொத்த உலகிற்கே பெரிய சவாலாக உள்ளது. இந்த ஒப்பந்தம், பிரிக்ஸ் நாடுகளின் சுற்றுசுழல் தொடர்பான பொறுப்புகளை அங்கீகரிக்கிறது.
சிறந்த சுற்றுச்சுழல் பாதுகாப்பு, பருவநிலை மாற்ற மேலாண்மை, வன விலங்குகள் பாதுகாப்பு ஆகிய துறைகளில் அண்மை தொழில்நுட்பம் மற்றும் சிறந்த கையாளும் முறைகளை இந்த ஒப்பந்தம் கொண்டு வரும் என்று எதிர்பார்க்கப்படுகிறது. அனுபவம், கையாளும் முறைகள், தொழில்நுட்ப விவரங்கள், பாதுகாப்பு ஆகியவை தொடர்பான அனுபவங்களைப் பரிமாறிக்கொள்ளவும் ஒத்துழைப்புடன் திட்டங்களைக் கொண்டு வரவும் இது உதவும்.
பிரதமர் அலுவலகம்
கொவிட் தடுப்பு மேலாண்மையில் ராணுவ படைகளின் தயார் நிலை குறித்து பிரதமர் ஆய்வு
ராணுவ தலைமை தளபதி ஜெனரல் பிபின் ராவத், பிரதமர் திரு நரேந்திர மோடியை இன்று சந்தித்துப் பேசினார்.
கடந்த இரண்டு ஆண்டுகளில் ராணுவ படைகளில் இருந்து ஓய்வுபெற்ற அல்லது முன்கூட்டியே பணி ஓய்வு பெற்ற அனைத்து மருத்துவ பணியாளர்களும் அவர்கள் வசிப்பிடத்தின் அருகில் உள்ள கொவிட் சிகிச்சை மையங்களில் பணியாற்ற அழைப்பு விடுக்கப்பட்டுள்ளதாக ராணுவ தலைமை தளபதி, பிரதமரிடம் தெரிவித்தார்.
இரண்டு ஆண்டுகளுக்கு முன்னர் ஓய்வுபெற்ற இதர மருத்துவ அதிகாரிகளும் அவசர மருத்துவ எண்களின் வாயிலாக பொது மக்களுக்கு ஆலோசனை வழங்குமாறு கேட்டுக் கொள்ளப்பட்டுள்ளனர்.
கமாண்ட் தலைமையகம், கார்ப்ஸ் தலைமையகம், டிவிஷன் தலைமையகம், அதேபோல கடற்படை மற்றும் விமானப் படையின் தலைமையகங்களில் பணியமர்த்தப்பட்டுள்ள அனைத்து மருத்துவ அதிகாரிகளும் மருத்துவமனையில் நியமிக்கப்பட்டுள்ளதாக பிரதமருக்கு தெரிவிக்கப்பட்டது.
மருத்துவமனைகளில், மருத்துவர்களுக்கு உதவும் வகையில் ஏராளமான செவிலியர்களும் பணியமர்த்தப்பட்டுள்ளதாக ராணுவ தலைமை தளபதி பிரதமரிடம் கூறினார். ராணுவ படைகளுக்கு சொந்தமான பல்வேறு பகுதிகளில் உள்ள பிராணவாயு சிலிண்டர்கள், மருத்துவமனைகளுக்கு வழங்கப்படும் என்றும் பிரதமருக்கு எடுத்துரைக்கப்பட்டது.
பெருமளவில் மருத்துவ வசதிகள் உருவாக்கப்பட்டு வருவதாக கூறிய ராணுவ தலைமை தளபதி, வாய்ப்பு கிடைக்கும் இடங்களில் பொதுமக்களுக்கு ராணுவ மருத்துவ உள்கட்டமைப்பும் செய்துதரப்படும் என்றும் தெரிவித்தார்.
இந்திய விமானப் படையின் வாயிலாக இந்தியா மற்றும் வெளிநாடுகளில் இருந்து பிராணவாயு கொண்டுவரப்படுவது தொடர்பாகவும் பிரதமர் ஆய்வு மேற்கொண்டார்.
தொலைதூரப் பகுதிகள் உள்பட அதிகபட்ச இடங்களில் உதவிகளை வழங்குவதற்காக பிராந்திய மற்றும் மாநில அளவிலான ராணுவ வீரர்களின் நலவாரியம் மற்றும் பல்வேறு தலைமையகங்களில் பணி புரியும் அனுபவம் வாய்ந்த மூத்த அதிகாரிகள் வாயிலாக பிற மூத்த அதிகாரிகளின் சேவைகளை ஒருங்கிணைக்க உத்தரவிடலாம் என்றும் பிரதமர் ராணுவ தலைமை தளபதியுடன் ஆலோசனை நடத்தினார்.
--------
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 203.60 கோடியைக் கடந்தது
இந்தியாவில் இன்று காலை 7 மணி நிலவரப்படி 203.60 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,69,13,617 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.88 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.48 சதவீதமாக உள்ளது. கடந்த 24 மணி நேரத்தில் 22,697 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,33,09,484.
இந்தியாவில் கடந்த 24 மணி நேரத்தில் 20,409 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,98,761 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.44 கோடி . வாராந்திரத் தொற்று 4.82 சதவீதமாக உள்ளது. தினசரித் தொற்று விகிதம் 5.12 சதவீதமாக பதிவாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846027
சமூக நிதி மற்றும் அதிகாரமளித்தல் அமைச்சகம்
கொவிட் தொற்றை முன்னிட்டு திருநங்கைளுக்கு ரூ.1,500 உதவித் தொகை: மத்திய அரசு வழங்குகிறது
கொவிட்-19 தொற்று சூழல் காரணமாக வாழ்வாதரத்தில் இடையூறுகள் ஏற்பட்டதால், திருநங்கைகள் கடுமையாக பாதிக்கப்பட்டுள்ளனர். நாட்டில் நிலவும் தற்போதைய சூழல், இவர்களை மிகுந்த சிரமத்துக்கு உள்ளாக்கி, அடிப்படை தேவையான உணவு மற்றும் சுகாதாரத்துக்கு கூட தீவிர பற்றாக்குறையை சந்திக்க வைத்துள்ளது.
பிழைப்பூதியம் :
தற்போதைய சூழலில் தங்களுக்கு உதவ வேண்டும் என திருநங்கைகளிடம் இருந்து மத்திய அரசுக்கு போன் அழைப்புகள் மற்றும் இ-மெயில் மூலம் கோரிக்கைகள் விடுக்கப்பட்டன. இதனால் திருநங்கைகளின் நலனை கவனிக்கும் மத்திய சமூக நீதி மற்றும் மேம்பாட்டுத்துறை அமைச்சகம், திருநங்கைகளின் அடிப்படை தேவைகளுக்கு உடனடி உதவி அளிக்க தலா ரூ.1,500 பிழைப்பூதியமாக வழங்க முடிவு செய்துள்ளது.
இந்த நிதியுதவி, திருநங்கைகள் தங்களின் அன்றாட தேவையை நிறைவேற்றிக் கொள்ள உதவும். மத்திய அரசின் இந்த உதவி குறித்த விழிப்புணர்வை பரப்ப வேண்டும் என தொண்டு நிறுவனங்கள், சமுதாய அமைப்புகள் ஆகியவை கேட்டுக் கொள்ளப்பட்டுள்ளன.
விண்ணப்பிப்பது எப்படி?
கீழ்கண்ட இணைப்பில் உள்ள படிவதத்தில் ஆதார் எண், வங்கி கணக்கு எண் போன்ற அடிப்படை விவரங்களை தெரிவித்து இந்த உதவித் தொகைக்கு திருநங்கைகள் அல்லது அவர்கள் சார்பில் சமுதாய அமைப்புகள் விண்ணப்பிக்க முடியும்.
https://forms.gle/H3BcREPCy3nG6TpH7.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721277
ரசாயனம் மற்றும் உரங்கள் அமைச்சகம்
2019-20 ஆம் ஆண்டில் பொட்டாசியம், பாஸ்பேட் உரங்களுக்கு ஊட்டம் அடிப்படையிலான மானிய விகிதங்களுக்கு அமைச்சரவை ஒப்புதல்
2019-20 ஆம் ஆண்டில் பொட்டாசியம், பாஸ்பேட் உரங்களுக்கு ஊட்டம் அடிப்படையிலான மானியம் நிர்ணயிக்க, உரத்துறை அளித்த முன்மொழிவுக்குப் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
இதற்கான அறிவிக்கை வெளியாகும் தேதியிலிருந்து கீழ்க்காணும் வகையில், ஊட்டம் அடிப்படையிலான மானிய விகிதங்கள் இருக்கும்.
|
|
ஒரு கிலோவுக்கான மானிய விகிதம் 
|
|
நைட்ரஜன்
|
|
பாஸ்பரஸ்
|
|
பொட்டாஷ்
|
|
சல்ஃபர்
|
|
18.901
|
|
15.216
|
|
11.124
|
|
3.562
அறிவிக்கைக்கு முன்பு ஒரு கிலோவுக்கான மானிய விகிதங்கள் 2018-19ஆம் ஆண்டுக்கானதாக இருக்கும்.
செலவு:
2019-20ல் பொட்டாஷியம் மற்றும் பாஸ்பேட் உரங்களுக்கான மானியம் விடுவிக்கப்படும்போது, ஏற்படும் செலவு ரூ.22875.50 கோடியாக இருக்கும் என்று எதிர்பார்க்கப்படுகிறது.
பயன்கள்:
உரங்கள், உரங்களுக்கான இடுபொருட்கள் ஆகியவற்றை வழங்கும் ஒப்பந்தங்களை உற்பத்தியாளர்களும், இறக்குமதியாளர்களும் முறைப்படுத்த இது வகைசெய்வதோடு, 2019-20ல் விவசாயிகளுக்கு உரங்கள் கிடைப்பதற்கும் வகைசெய்யும்.
பிரதமர் அலுவலகம்
புல்வெளி பந்து உருட்டுதலில் வெள்ளிப் பதக்கம் வென்ற ஆடவர் அணிக்கு பிரதமர் வாழ்த்து
பர்மிங்காம் காமன்வெல்த் போட்டியில் லான் பவுல்ஸ் எனப்படும் புல்வெளி பந்து உருட்டுதல் போட்டியில் வெள்ளிப் பதக்கத்தை வென்றதற்காக, இந்திய ஆடவர் அணியின் வீரர்களான சுனில் பகதூர், நவ்நீத் சிங், சந்தன் குமார் சிங் மற்றும் தினேஷ் குமார் ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
(பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"லான் பவுல்ஸில் வெள்ளிப் பதக்கம் வென்ற சுனில் பகதூர், நவ்நீத் சிங், சந்தன் குமார் சிங் மற்றும் தினேஷ் குமார் ஆகியோர் குறித்து பெருமிதம் கொள்கிறோம். அவர்களின் குழுப்பணியும் விடாமுயற்சியும் போற்றத்தக்கவை. அவர்களின் எதிர்கால முயற்சிகளுக்கு வாழ்த்துகள். #Cheer4India"